ambient
Ambient, (af eng. ambient (music), jf. ambience 'miljø, atmosfære, stemning'), i musik genre inden for techno. Stilen er kendetegnet ved brede lydflader og undertiden repetitive rytmemønstre, som dog står i kontrast til den mere pumpende dansetechno. Ambient blev bl.a. udviklet på baggrund af Brian Enos eksperimenter i 1970'erne og fik sit gennembrud i 1990'erne som "chill-out"-musik ved techno-raves.